**PRÍLOHA 6**

**Správa o práci a činnosti Komisie mládeže SZZ za rok 2014**

**Predslov**

**„**Do funkcie predsedu Komisie mládeže (KM) som bol zvolený na začiatku roka 2015. Táto správa je preto iná ako predošlé. Ďakujem vám za porozumenie. Nemal šom veľa času na oboznámenie sa s prácou v minulosti, s funkciou a kompetenciami KM.“

Libor Mokrý

Komisia mládeže v roku 2014 pracovala v tomto zložení: Urbánek Milan – predseda, Sciranka Marek – člen, Drmola Leoš – člen. Po odstúpení predsedu p. Urbáneka z funkcie predsedu začala komisia pracovať v roku 2015 v tomto zložení: Mokrý Libor ml. – predseda, Sciranka Marek – člen, Drmola Leoš – člen.

Riadne stretnutie nových členov komisie sa neuskutočnilo. V prvých mesiacoch členovia komunikovali prostredníctvom

**Predchádzajúce obdobie** prinieslo udalosti, ktoré viedli ku pohybom vo vedení komisie mládeže. Člen KM pán Drmola vyjadruje nesúhlas so zrušením žiackej ligy na štátnej úrovni. Rovnako poukazuje aj na neúspech pri vytvorení centier mládeže a na nie pozitívnu interakciu medzi predsedníctvom SZZ a komisiou.

**1. Vyhodnotenie útvarov CTM a ŠŠS**

Vyhodnotenie útvarov za rok 2014 sa neuskutočnilo z organizačných dôvodov a neflexibilnej práci komisie mládeže. Na začiatku roka 2015 prebehla diskusia medzi členmi o spôsobe fungovania útvarov CTM, bodovania a následného prerozdelenia finančných prostriedkov viazaných k týmto útvarom v roku 2015. Financovanie z minulosti je neefektívne, nespravodlivé a neprehľadné. Komisia mládeže musí akútne riešiť fungovanie útvarov a organizáciu práce s mládežou ale hlavne kontrolu a vyhodnotenie plánov, zoznamov a iných dokumentov súvisiacich s CTM a ŠŠS. Oneskorené a zanedbané vyhodnotenie plánov je spôsobené tým, že predseda komisie sa zoznamuje s problematikou komisie mládeže pomaly a postupne.

**2. Útvary CTM a ŠŠS – podmienky pre nasledujúce obdobie**

Podmienky financovania útvarov boli vypracované v súčinnosti so športovo-technickou komisiou a predložené na schválenie predsedníctvu SZZ. Na stretnutí pri oponentúrach plánov reprezentačných trénerov bol spoločne s iným funkcionármi SZZ prítomný aj preseda KM. Pri tejto príležitosti prebehla aj diskusia o fungovaní a financovaní útvarov spadajúcich pod pôsbnosť KM. Pohľad členov SZZ na problematiku fungovania a financovania útvarov mládeže sa vo všeobecnosti líšia. V budúcom období bude potrebné podmienky upraviť v závislosti od potrieb mládeže komplexne v celom zápasníckom hnutí.

**3. Žiacka liga**

Projekt žiackej ligy pokračuje na západe tradične tak ako doteraz a teší sa záujmu klubov. Treba vyjadriť potešenie z vytvorenia centra mládeže v zápasení grécko-rímskym štýlom medzi klubmi, ktoré sú geograficky situované na menšom území. Projekt žiackej ligy fungujúcej na západe sa medzi klubmi na východe a juhu neosvedčil. Kluby z týchto regiónov majú svoje vžité zaužívané stereotypy pri práci s deťmi a mládežou. Nie je správne vnucovať týmto klubom niečo, čo im je neprirodzené.

**4. Záver**

Problematika práce s mládežou je širokosiahla a zasahuje do pôsobností všetkých komisií SZZ , do všetkých klubov, týka sa všetkých členov. Spôsob fungovania práce by mal vychádzať zo spolupráce medzi všetkými členmi SZZ. Táto správa je prílíš všeobecná na to, aby priniesla akúkoľvek zmenu, veď ani kontrola dokumentov CTM a ŠŠS neprebehla riadne a v termíne. Zmeny je možné dosiahnuť iba postupne a v spolupráci. Veríme, že sa nám v nasledujúcom období podarí vysporiadať sa s úlohami vyplývajúcimi zo zverených funkcií v komisii.

Libor Mokrý

predseda KM

V Prievidzi 13. 3. 2015